_ΕΛΛΗΝΙΚΗ ΔΗΜΟΚΡΑΤΙΑ ΝΟΜΟΣ ΑΤΤΙΚΗΣ ΟΡΓΑΝΙΣΜΟΣ ΠΟΛΙΤΙΣΜΟΥ ΑΘΛΗΤΙΣΜΟΥ ΚΑΙ ΝΕΟΛΑΙΑΣ ΔΗΜΟΥ ΑΘΗΝΑΙΩΝ Διεύθυνση Πολιτισμού Τμήμα Βιβλιοθηκών Ταχ.Δ/νση: Δομοκού 2 Στ. Λαρίσης Ταχ. Κώδικας : 10440 : 210.88.10.884/210.88.46.009 @publibrath@yahoo.gr Q θυνση	_ «Εκπαιδευτικά & ψυχαγωγικά Προγράμματα της Κεντρικής Δημοτικής Βιβλιοθήκης του Ο.Π.Α.Ν.Δ.Α » 1.Η ΠΟΛΗ ΜΑΣ Η ΑΘΗΝΑ ΜΕΣΑ ΑΠΟ ΤΟΥΣ ΑΙΩΝΕΣ: «Μια ματιά στο περιβάλλον, την κοινωνία και τον πολιτισμό της» Ο μικρός Ιάσονας θα μας ταξιδέψει στην Πόλη μας την Αθήνα από το μακρινό παρελθόν μέχρι σήμερα και θα μας γνωρίσει τον πολιτισμό, την κοινωνία και το περιβάλλον της στις διάφορες εποχές. Κάθε Δευτέρα 10:00-12:00 τα παιδιά θα παρακολουθήσουν αυτό το συναρπαστικό ταξίδι και θα γνωρίσουν μέσα από την παρουσίαση επιλεγμένων εικόνων, εργαστηρίων και ζωγραφικής πως τα βιβλία της Βιβλιοθήκης μας χρησιμοποιήθηκαν ως πυξίδα στη διαδρομή του χρόνου. Για Δ', Ε', ΣΤ' τάξεις 2. «ΑΠΟ ΤΟΝ ΣΚΛΗΡΟ ΒΡΑΧΟ ΣΤΟΝ ΣΚΛΗΡΟ ΔΙΣΚΟ»: «Η ιστορία της γραφής και του βιβλίου» με προβολές εικόνων, γλωσσικά παιχνίδια, λογοτεχνικές αναγνώσεις περιήγηση στην Έκθεση, του Μικρού Μουσείου με αντικείμενα γραφής και βιβλίου από διάφορες ιστορικές περιόδους και χώρες, αυθεντικά αντίγραφα μουσείων ή πανομοιότυπα. Το πρόγραμμα «Από τον σκληρό βράχο στον σκληρό δίσκο» είναι προσφορά των κ.κ. Ζωής και Διονύση Βαλάση δημιουργών του εκπαιδευτικού προγράμματος Το πρόγραμμα θα πραγματοποιείται κάθε Τρίτη & Τετάρτη 10:00-12:00 Για Γ', Δ', Ε', ΣΤ' τάξεις 3. «ΓΝΩΡΙΜΙΑ ΜΕ ΤΗ ΒΙΒΛΙΟΘΗΚΗ» Τα παιδιά έχουν την ευκαιρία να γνωρίσουν τη Βιβλιοθήκη και την ιστορία της, να ανακαλύψουν τη λειτουργία και τις υπηρεσίες που προσφέρει, να έρθουν σε επαφή με τα παλαιά βιβλία, να μάθουν την ιστορία της βιβλιοδεσίας, να γνωρίσουν το αρχείο των εφημερίδων και να εξοικειωθούν με τους τρόπους οργάνωσης μιας σύγχρονης βιβλιοθήκης. Το πρόγραμμα θα πραγματοποιείται κάθε Τετάρτη & Παρασκευή 10:00-12:00 Για όλες τις τάξεις 4.«ΠΑΙΧΝΙΔΙ & ΓΝΩΣΗ.. ΠΑΝΕ ΣΤΗ ΒΙΒΛΙΟΘΗΚΗ» Η Κεντρική Δημοτική Βιβλιοθήκη της Αθήνας καλεί τα παιδιά 6-12 ετών να περάσουν ευχάριστα και δημιουργικά τα απογεύματα της Τετάρτης στο χώρο της Βιβλιοθήκης. Μαζί με τα παιδιά θα κάνουμε ένα ταξίδι στο χώρο της φαντασίας, της δημιουργίας της διασκέδασης, του παιχνιδιού, της εξερεύνησης, της μάθησης και των βιβλίων. Θα παίζουμε, θα αφηγούμαστε, θα διαβάζουμε ιστορίες και θα τις ζωντανεύουμε μέσα από τις κούκλες. Ώρες προγράμματος 17.00-19.00 Αναλυτικό πρόγραμμα για τους μήνες Οκτώβριο-Δεκέμβριο: 9/10/2013 “Γίνε εσύ ο ... ταχυδρόμος” Με αφορμή την Παγκόσμια Ημέρα των Ταχυδρομείων συζητάμε για τους τρόπους επικοινωνίας και αλληλογραφίας από παλιά μέχρι και σήμερα και κατόπιν γράφουμε ένα γράμμα στα αγαπημένα μας πρόσωπα. Για παιδιά 6-12 ετών. 16/10/2013 “ Μαγειρεύω & μαγεύω” Με αφορμή την Παγκόσμια Ημέρα Διατροφής διαβάζουμε το βιβλίο “Πως να καταβροχθίσετε ένα ουράνιο τόξο” της Γιολάντας Τσιαμπόκαλου εκδ. Καστανιώτη και αλλάζουμε τις διατροφικές μας συνήθειες. Για παιδιά 8-12 ετών. 23/10/2013 “Πως να κάνεις τα πάντα... “ Συναντιόμαστε και κατασκευάζουμε ό,τι βάζει ο νους και δεν βαριόμαστε ποτέ. Για παιδιά 6-12 ετών. 30/10/2013 “Φασούλι, το φασούλι... γεμίζει το σακούλι” Με αφορμή την Παγκόσμια Ημέρα Αποταμίευσης (31 Οκτωβρίου) μιλάμε για το πόσο σημαντικό είναι να εξοικειωθούν τα παιδιά με την αξία της σωστής και με μέτρο κατανάλωσης χρημάτων και φτιάχνουμε κουμπαράδες. Για παιδιά 6-12 ετών. 6/11/2013 “Η σκακιέρα των βιβλίων” Παιχνίδι γνωριμίας με τα καινούρια βιβλία της βιβλιοθήκης. Για παιδιά 6-12 ετών. 13/11/2013 Ο βάτραχος ... είναι βάτραχος” Διαβάζουμε το βιβλίο ο βάτραχος είναι βάτραχος του Μαξ Βέλθιους, εκδ. Πατάκης, φτιάχνουμε και φοράμε μάσκες βατράχων. Για παιδιά 6-8 ετών 20/11/2013 “Μαθαίνω τα δικαιώματά μου , διαχωρίζω τις επιθυμίες μου!!!” Σκοπός τα παιδιά να διαχωρίσουν τις επιθυμίες από τις ανάγκες τους και να κατανοήσουν ότι τα δικαιώματα είναι βασική τους ανάγκη. Διαδραστικό παιχνίδι με κάρτες. Για παιδιά 6-12 ετών. 27/11/2013 “Ταξίδι στο σύμπαν” Βροχή αστεριών στη βιβλιοθήκη μας. Οι αστρονόμοι μας ταξιδεύουν στο ηλιακό μας σύστημα. Για παιδιά 9-12 ετών. 4/12/2013 “Η σκακιέρα των βιβλίων” Παιχνίδι γνωριμίας με τα καινούρια βιβλία της βιβλιοθήκης. Για παιδιά 6-12 ετών. 11/12/2013 Πως να κάνεις τα πάντα...” Συναντιόμαστε και κατασκευάζουμε ό,τι βάζει ο νους και δεν βαριόμαστε ποτέ. Για παιδιά 6-12 ετών. 18/12/2013 “Το δέντρο των ευχών” Φτιάχνουμε κάρτες, γράφουμε τις ευχές μας και στολίζουμε το χριστουγεννιάτικο μας δέντρο. Για παιδιά 6-12 ετών. 5. Ο ΠΑΡΑΜΥΘΑΣ ΤΗΣ ΑΘΗΝΑΣ Γεννήθηκε μέσα από τη φαντασία και τον αυθορμητισμό των παιδιών και μεγάλωσε με τη γνώση χιλιάδων βιβλίων. Είναι μεγαλύτερος από τα παιδιά και λίγο μικρότερος από τους μεγάλους. Έχει ταξιδέψει σε όλο τον κόσμο με καράβια, τρένα, αεροπλάνα, αερόστατο, έχει συλλέξει πολλές ιστορίες από τα ταξίδια του και τον ευχαριστεί να τις μοιράζεται με τους μικρούς του φίλους. Όταν καταλάβει ότι οι φίλοι του κουράζονται από τις ιστορίες του, τότε μαζί αρχίζουν τις χειροτεχνίες, τα επιτραπέζια παιχνίδια, το κουκλοθέατρο και πολλά άλλα μυστικά χαράς και διασκέδασης. Να σας πούμε ότι τρέφεται με χαμόγελα και αγκαλιές παιδιών, γι' αυτό σας περιμένουμε τη Δεύτερη Κυριακή κάθε μήνα στην Κεντρική Βιβλιοθήκη καθώς και την Κυριακή 22 Δεκεμβρίου . Ώρες προγράμματος 10:00-12:00 Παραμύθια στη βιβλιοθήκη Πρόκειται για αφηγήσεις λαϊκών παραμυθιών από τον κ. Δημήτρη Προύσαλη, εκπαιδευτικό στη δημόσια εκπαίδευση, ο οποίος από το 1999 ασχολείται με τη συλλογή, καταγραφή, μελέτη και ανάλυση του λαϊκού παραμυθιού και από το 2003 μοιράζεται τα παραμύθια που αγαπά με παιδιά και ενηλίκους σε βιβλιοθήκες, πανεπιστήμια, μουσεία, σχολεία, γηροκομεία, θέατρα, φεστιβάλ. κατασκηνώσεις, φυλακές και άλλους χώρους. Ο κ. Προύσαλης έχει συνεργαστεί με τους Δήμους Δραπετσώνας (2003), Ρεθύμνης (2008), Κάτω Αχαΐας (2009), Αγίων Αναργύρων (2010), Βόλου (2011), Ρέντη-Νίκαιας (2011) και Ταύρου-Μοσχάτου (2012-2013), ενώ από το 2011 έχει την καλλιτεχνική επιμέλεια του Φεστιβάλ Αφήγησης «Μύθοι και παραμύθια στου Κενταύρου τη ράχη» που πραγματοποιείται στο Πήλιο. Οι αφηγήσεις θα πραγματοποιούνται την πρώτη Παρασκευή κάθε μήνα αμέσως μετά το κλείσιμο της βιβλιοθήκης σύμφωνα με το ακόλουθο πρόγραμμα: Παρασκευή 4/10/13: «Μια φορά στων Γκριμ τον καιρό…» (Άγνωστα παραμύθια από τη συλλογή των Γερμανών μελετητών του παραμυθιού) Παρασκευή 1/11/13: «Φιορεντίνος και Ντολτσέτα: της Αγάπης παραμύθι» (Μεσαιωνική ιστορία αγάπης με πηγές τα ιπποτικά ρομάντζα) Παρασκευή 6/12/13: «Παραμύθια που έφεραν τον Κάτω Κόσμο απάνω…» (Παραμύθια φιλοσοφικά, αιτιολογικά κι ευτράπελα του Θανάτου) Παρασκευή 3/1/14: «Παραμύθια για να συλλογάσαι, να ελπίζεις και να πράττεις» (Λαϊκά παραμύθια ενάντια στη σκοτεινιά των μνημονίων) Παρασκευή 7/2/14: «Τα άσεμνα της Αποκριάς: Λαϊκά παραμύθια της νύχτας που η μέρα ντροπιάζεται να πει…» Παρασκευή 7/3/14: «Ιστορίες για εκείνους που αναζητούν κι αυτούς που βρίσκουν» (Παραμύθια αναζήτησης, τύχης κι ατυχίας) Παρασκευή 4/4/14: «Κι αυτό θα περάσει: Λαϊκά παραμύθια της υπομονής, της απαντοχής και της ελπίδας» (Ιστορίες σοφίας, θάρρους, αισιοδοξίας και φωτός) Παρασκευή 2/5/14: «Ιστορίες κύλησαν στων χειλιών την άκρη» (Παραμύθια για τις ιστορίες, τους παραμυθάδες και τη δύναμη της αφήγησης) Παρασκευή 6/6/14: «Της θάλασσας τα κύματα θα φέρουν ιστορίες…» (Παραμύθια ποτισμένα στην αρμύρα των καιρών για να προϋπαντήσουμε το καλοκαίρι) Η συμμετοχή όλων των προγραμμάτων είναι δωρεάν. Τα προγράμματα θα γίνονται στους χώρους της βιβλιοθήκης με προεγγραφή. Τα ανωτέρω προγράμματα θα έχουν διάρκεια από 7 Οκτωβρίου 2013 έως 6 Ιουνίου 2014

_